
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΑριΒ. Π2β/1230 

Έγκριση κανονισμού προμηθειών του Κέντρου Βρεφών 

«Η ΜΗΤΕΡΑ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 τουΝ. 2000/91 «Για την 
αποκρατικοποίηση, απλούστευση των διαδικασιών εκκα¬ 
θάρισης, ενισχύσεως, των κανόνων ανταγωνισμού και άλ¬ 
λες διατάξεις». 

2. Την υπ' αριθμ. 780/9.3.95 απόφαση του Διοικητικού 
Συμβουλίου του Κέντρου Βρεφών «Η ΜΗΤΕΡΑ» με την 
οποία εγκρίθηκε ο Κανονισμός Προμηθειών του ως άνω 
Κέντρου. 

3. Την υπ’ αριθμ. ΔΥ3α/οικ. 370/13.7.94 Κοινή Από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοιν. Ασφαλί¬ 
σεων Νικόλαο Φαρμάκη και Εμμανουήλ Σκουλάκη» (ΦΕΚ 

• Β' 550). 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τον κατωτέρω κανονισμό προμηθειών του 
Κέντρου Βρεφών «Η ΜΗΤΕΡΑ» όπως καταρτίσθηκε από 
το ως άνω Κέντρο και εγκρίθηκε με την υπ' αριθμ. 780/ 
9.3.95 Απόφαση του Διοικητικού Συμβουλίου του και ο 
οποίος αποτελείται από 26 άρθρα ως ακολούθως: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 
Αρθρο 1 

Στις διατάξεις του παρόντος Κανονισμού υπάγονται οι 
προμήθειες που εκτελούνται από το Ίδρυμα «Κέντρο 
Βρεφών «Η ΜΗΤΕΡΑ». Για οτιδήποτε δεν προβλέπεται 


από τον παρόντα Κανονισμό, θα εφαρμόζονται αναλογικά 
οι διατάξεις νόμων που αναφέρονται στις Προμήθειες του 
ευρύτερου Δημόσιου Τομέα. 

ΚΕΦΑΛΑΙΟ Β 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ 
Άρθρο 2 

Προκήρυξη Διαγωνισμού 

1. Οι όροι της διακήρυξης κάθε διαγωνισμού πρέπει να 
είναι σαψείς και πλήρεις. 

2. Η διακήρυξη περιλαμβάνει τουλάχιστον τα ακόλουθα 
στοιχεία: 

α. Το είδος του διαγωνισμού, 
β. Το είδος, την ποσότητα και τις τεχνικές προδιαγρα¬ 
φές των προς προμήθεια υλικών. 

γ. Τον χρόνο, τον τόπο και τον τρόπο παράδοσης των 
υλικών ως και τον χρόνο παραλαβής τους. 

δ. Το όνομα, τη διεύθυνση, τον αρμόδιο υπάλληλο, τον 
αριθμό τηλεφώνου της Υπηρεσίας από την οποία μπορεί 
να ζητηθούν τα σχετικά έγγραφα, την προθεσμία μέσα 
στην οποία πρέπει να ενεργήσουν οι ενδιαφερόμενοι. 

ε. Τα αρμόδια όργανα για την αποσφράγιση των προ¬ 
σφορών, τις ημερομηνίες, ώρα και τόπο αποσφράγισης. 

στ. Τον τύπο και τον χρόνο υποβολής των εγγυή¬ 
σεων. 

ζ. Την πηγή της χρηματοδότησης και τον τρόπο πληρω¬ 

μής. 

η. Τα στοιχεία και δικαιολογητικά που είναι αναγκαία για 
την εκτίμηση του κατωτάτου ορίου οικονομικών και τεχνι¬ 
κών προϋποθέσεων τα οποία η ενδιαφερόμενη υπηρεσία 
απαιτεί από τους προμηθευτές. 

θ. Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται και 
τα στοιχεία με βάση τα οποία γίνεται η αξιολόγηση της 
προσφοράς. 

ι. Τη διάρκεια ισχύος των προσφορών, 
ια. Τις προϋποθέσεις αναπροσαρμογής του τιμήματος, 
εφ’ όσον κρίνεται ότι απαιτείται τέτοιος όρος. 

3. Τα παραπάνω δεν ισχύουν στις περιπτώσεις πρόχει¬ 
ρου διαγωνισμού. 

Αρθρο 3 

Τεχνικές Προδιαγραφές 

1. Σε κάθε διακήρυξη και σύμβαση ή επισυνάπτεται η 
τεχνική προδιαγραφή του προς προμήθεια υλικού ή ανα- 
φέρεται συγκεκριμένη προδιαγραφή. 

2. Οι τεχνικές προδιαγρφές των υπά προμήθεια υλικών 
ορίζονται από την αντίστοιχη υπηρεσία του Ιδρύματος και 
περιλαμβάνουν όλα εκείνα τα τεχνικά χαρακτηριστικά, 
ώστε τα υλικά αυτά να εκπληρώνουν τον σκοπό για τον 
οποίο προορίζονται. 

3. Δεν επιτρέπεται η αναγραφή στους όρους των διακη¬ 
ρύξεων και των συμβάσεων προμηθειών τεχνικών προδια¬ 
γραφών που αναφέρουν προϊόντα ορισμένης κατασκευής 
ή προέλευσης, ή μεθόδους επεξεργασίας οι οποίες έχουν 
ως αποτέλεσμα να ευνοούν ορισμένες επιχειρήσεις ή 
προϊόντα, εκτός εξαιρετικών περιπτώσεων κατά τις 
οποίες το αντικείμενο της διακήρυξης δεν επιτρέπει την 
κατάρτιση συγκεκριμένων τεχνικών προδιαγραφών. 

Επίσης δεν επιτρέπεται να αναφέρονται οι τεχνικές 
προδιαγραφές σε τύπους ορισμένης προέλευσης ή παρα¬ 
γωγής, εκτός εάν υποχρεωτικά συνοδεύονται από τις λέ¬ 
ξεις «ή αντίστοιχο» και αφ' όσον δεν είναι σαφείς και πλή¬ 
ρως κατανοητές από όλους τους ενδιαφερομένους. 

Άρθρο 4 

Κανόνες Δημοσιότητας 

1. Το Ίδρυμα μεριμνά για ευρεία γνωστοποίηση της 
σχετικής διακήρυξης και ειδικότερα: 

α. Για τη δημοσίευση περίληψης των ουσιωδών στοι¬ 
χείων της διακήρυξης στον τύπο και αε τοπική εφημερίδα, 
αν υπάρχει. 

β. Για τη διάθεση της διακήρυξης στους ενδιαφερόμε- 
νους από την ημερομηνία δημοσίευσης της περίληψής 
της. 

Άρθρο 5 
• Γλώσσα 

1. Όλα τα έγγραφα που απαιτούνται για τη διενέργεια 
των διαγωνισμών και τη συμμετοχή σ’ αυτούς ουντάσοα- 
νται στην Ελληνική γλώσσα. 

2. Από τη διακήρυξη μπορεί να επιτρέπεται η υποβολή 
των τεχνικών στοιχείων της προσφοράς στην Αγγλική 
γλώσσα. 

Άρθρο 6 

Προσόντα και δικαιολογητικά συμμετοχής 

1. Οι δικαιούμενοι συμμετοχής στους διαγωνισμούς 
πρέπει να ασκούν εμπορικό ή βιομηχανικό ή βιοτεχνικό 
επάγγελμα στην Ελλάδα. 

2. Οι δικαιούμενοι συμμετοχής στους διαγωνισμούς 
υποβάλλου μαζί με την προσφορά τους, τα εξής δικαιολο- 
γητικά: 

α. Τα φυσικά - νομικά πρόσωπα: 

1) Εγγυητική επιστολή συμμετοχής στο διαγωνισμό. 

2) Πιστοποιητικό του οικείου Επιμελητηρίου με το οποίο 
θα πιστοποιείται η εγγραφή τους σ' αυτό και το ειδικό 
επάγγελμά τους ή βεβαίωση άσκησης επαγγέλματος από 


αρμόδια Δημόσια Αρχή που θα έχουν εκδοθεί το πολύ έξι 
(6) μήνες πριν από την ημερομηνία διενέργειας του διαγω¬ 
νισμού. 

β. Οι Συνεταιρισμοί: 

1) Εγγυητική επιστολή συμμετοχής στο διαγωνισμό. 

2) Βεβαίωση εποπτεύουσας αρχής ότι ο συνεταιρισμός 
λειτουργεί νόμιμα. 

3. Τα παραπάνω δικαιολογητικά, εκτός από την εγγύ¬ 
ηση συμμετοχής μπορεί να μην υποβάλλονται μαζί με την 
προσφορά, εφ’ όσον έχουν κατατεθεί στην Υπηρεσία και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 

4. Εφ' όσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

Άρθρο 7 

. Προθεσμίες Διαγωνισμών 

Η προθεσμία για τη διενέργεια του διαγωνισμού δεν 
πρέπει να είναι μικρότερη των 36 ημερών από την ημερο¬ 
μηνία δημοσίευσής της στον ελληνικό τύπο. 

Σε περιπτώσεις κατά τις οποίες επείγοντες λόγοι καθι¬ 
στούν την προθεσμία αυτή ανεφάρμοστη τότε μπορεί να 
περιοριστεί με απόφαση του Διοικητικού Συμβουλίου του 
Ιδρύματος μέχρι είκοσι (20) ημέρες. 

Άρθρο 8 

Χρόνος και τρόπος υποβολής προσφορών 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία που ορίζεται από τη σχετική διακήρυξη ή πρό¬ 
σκληση. 

2. Οι προσφορές παραλαμβάνονται από την αρμόδια 
Επιτροπή που διενεργεί το διαγωνισμό. 

3. Εόν από τη διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από τον διαγωνι¬ 
σμό στην υπηρεσία, η δε σχετική απόδειξη υποβάλλεται 
μαζί με την προσφορά. 

4. Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και παραλαμβάνονται με από¬ 
δειξη, με την απαραίτητη όμως προϋπόθεση ότι αυτές θα 
περιέρχονται στην Υπηρεσία μέχρι την προηγούμενη της 
ημερομηνίας διενέργειας του διαγωνισμού. 

Στις περιπτώσεις αυτές, όταν απαιτείται κατάθεση δείγ¬ 
ματος επιτρέπεται η αποστολή του σύμφωνα με τα οριζό¬ 
μενα παραπάνω, υπό την προϋπόθεση όμως ότι τούτο θα 
περιέλθει στην Υπηρεσία μέχρι τέσσερις (4) ημέρες από 
την επομένη της ημερομηνίας διενέργειας του διαγωνι¬ 
σμού, το δε αποδεικτικό αποστολής θα περιέχεται απα¬ 
ραίτητα στο φάκελλο προσφοράς με τα τεχνικά στοι¬ 
χεία. 

5. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα ορι¬ 
ζόμενα από τις διατάξεις των προηγουμένων παραγράφων 
του παρόντος άρθρου, δεν λαμβάνονται υπ’ όψη. 

6. Προσφορές που περιέρχονται στην Υπηρεσία με 
οποιοδήποτε τρόπο πριν από τη διενέργεια του διαγωνι¬ 
σμού, δεν αποσφραγίζονται αλλά παραδΐδονται στην αρ¬ 
μόδια Επιτροπή που παραλαμβάνει τις προσφορές προ 
της εκπνοής της προθεσμίας που καθορίζεται από τη δια- 

κήρυξη ή την πρόσκληση, προκειμένου να αποοφραγι- 
σθοϋν μαζί με τις άλλες που κατατέθηκαν με την προανα- 
φερόμενη διαδικασία. 

7. Στο φάκελλο κάθε προσφοράς πρέπει να αναγράφο¬ 
νται ευκρινώς: 

α. Η λέξη ΠΡΟΣΦΟΡΑ με κεφαλαία γράμματα. 

0. Ο πλήρης τίτλος της Υπηρεσίας που διενεργεί την 
προμήθεια. 

γ. Ο αριθμός της διακήρυξης. 

δ. Η ημερομηνία διενέργειας του διαγωνισμού. 

ε. Τα στοιχεία του αποστολέα. 

8. Κατά την αποσφράγιση των προσφορών η αρμόδια 
Επιτροπή δεν είναι υποχρεωμένη να ελέγχει την συμμόρ¬ 
φωση των διαγωνιζομένων ή των προσφορών τους προς 
τους όρους της διακΟρυξης. 

Άρθρο 9 
Προσφορές 

1. Με ποινή να μην γίνουν αποδεκτές οι προσφορές, 
υποβάλλονται μέσα σε φάκελλο καλά σφραγισμένο, ο 
οποίος θα φέρει τις ενδείξεις που αναφέρονται στο άρθρο 
8 του παρόντος. Προσφορές που υποβάλλονται ανοικτές, 
δεν γίνονται αποδεκτές. Μέσα στο φάκελλο προσφοράς 
τοποθετούνται όλα τα σχετικά με την προσφορά στοιχεία 
και ειδικότερα ως εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελλο προσφο¬ 
ράς τοποθετούνται όλα τα ζητούμενα δικαιολογητικά και π 
εγγύηση συμμετοχής. Τα τεχνικά στοιχεία της προσφοράς 
τοποθετούνται σε χωριστό σφραγισμένο φάκελλο, μέσα 
στον κυρίως φάκελλο, με την ένδειξη «ΤΕΧΝίΚΗ ΠΡΟ¬ 
ΣΦΟΡΑ». Τα οικονομικά στοιχεία της προσφοράς τοποθε¬ 
τούνται σε χωριστό σφραγισμένο φάκελλο, επίσης μέσα 
στον κυρίως φάκελλο, με την ένδειξη «ΟΙΚΟΝΟΜΙΚΗ 
ΠΡΟΣΦΟΡΑ». 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελλο προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής. Τα τεχνικά, καθώς και τα λοιπά 
στοιχεία της προσφοράς, όπως κατατάσσονται στις ομά¬ 
δες που αναφέρονται στο άρθρο 16 του παρόντος, τοπο¬ 
θετούνται σε χωριστό σφραγισμένο φάκελλο, μέσα στον 
κυρίως φάκελλο με την ένδειξη «ΤΕΧΝΙΚΗ ΠΡΟΣΦΟΡΑ». 
Τα οικονομικά στοιχεία της προσφοράς τοποθετούνται σε 
χωριστό σφραγισμένο φάκελλο, επίσης μέσα στον κυρίως 
φάκελλο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

2. Οι φάκελλοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν, λόγω μεγάλου όγκου, να τοποθετη¬ 
θούν στον κυρίως φάκελλο, τότε αυτά συσκευάζονται 
ιδιαίτερα και ακολουθούν τον κυρίως φάκελλο με την έν¬ 
δειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδεί¬ 
ξεις του κυρίως φακέλλου. 

4. Οι προσφορές δεν πρέπει να έχουν ξέοματα, σβυσί- 
ματα, προσθήκες διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέροντα, 
το δε αρμόδιο όργανο παραλαβής και αποσφράγισης των 
προσφορών πρέπει κατά τον έλεγχο να καθαρογράψει την 
τυχόν διόρθωση και να μονογράφει και να σφραγίσει αυτή. 
Η προσφορά απορίπτεται όταν υπάρχουν σ' αυτή διορθώ¬ 


σεις οι οποίες την καθιστούν ασαφή κατά την κρίση του 
οργάνου αξιολόγησης των προσφορών. 

5. Ο προσφέρων θεωρείται ότι αποδέχεται πλήρως και 
ανσπιφυλάκτως όλους τους όρους της διακήρυξης ή πρό¬ 
σκλησης, εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται. Στην περίπτωση αυτή πρέπει ο προσφέρων να 
αναφέρει στην προσφορά του τους όρους της προσφοράς 
που είναι διαφορετικοί από τους όρους της διακήρυξης 
προκειμένου να αξιολογηθούν. Μετά την κατάθεση της 
προσφοράς δεν γίνεται αποδεκτή αλλά απορρίπτεται ως 
απαράδεκτη κάθε διευκρίνιση, τροποποίηση ή από¬ 
κρουση όρου της διακήρυξης ή της πρόσκλησης ή της 
προσφοράς. Διευκρινίσεις δίνονται μόνο όταν ζητούνται 
από την αρμόδια Επιτροπή, είτε ενώπιόν της, είτε ύστερα 
από έγγραφο της Υπηρεσίας μετά από σχετική γνωμοδό¬ 
τηση της Επιτροπής. 

Σημειώνεται ότι από τις διευκρινίσεις που δίνονται σύμ¬ 
φωνα με τα παραπάνω, λαμβάνονται υπόψη μόνο εκείνες 
που αναφέρονται στα σημεία που ζητήθηκαν. 

Άρθρο 10 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές τριάντα (30) ημέρες από την επομένη της διενέρ¬ 
γειας του διαγωνισμού, εκτός ον ορίζεται διαφορετικά 
στην διακήρυξη ή την πρόσκληση, καθώς και για τον χρόνο 
που αποδέχθηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, αφ' 
όσον ζητηθεί από την Υπηρεσία, πριν από την λήξη της, 
κατ' ανώτατο όριο για χρονικό διάστημα ίσο με το προβλε- 
πόμενο από τη διακήρυξη. Μετά τη λήξη και του παρα¬ 
πάνω ανωτάτου ορίου παράτασης ισχύος της προσφοράς, 
ματαιώνονται τα αποτελέσματα του διαγωνισμού. 

Άρθρο 11 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται ως απα¬ 
ράδεκτες. 

Άρθρο 12 

Ενστάσεις 

1. Ένσταση κατά της διακήρυξης του διαγωνισμού ή της 
νομιμότητας διενέργειάς του, ή της συμμετοχής προμη¬ 
θευτή σ' αυτόν υποβάλλεται εγγράφως ως εξής: 

α. Κατά της διακήρυξης του διαγωνισμού στην αρμόδια 
για την διενέργεια του διαγωνισμού Επιτροπή, μέσα στο 
μισό του χρονικού διαστήματος από τη δημοσίευση της 
διακήρυξης μέχρι την ημερομηνία υποβολής των προσφο¬ 
ρών. 

Για τον καθορισμό της προθεσμίας αυτής συνυπολογί¬ 
ζονται και οι ημερομηνίες της δημοσίευσης της διακήρυ¬ 
ξης και της υποβολής των προσφορών. 

Αν προκύπτει κλάσμα θεωρείται ολόκληρη ημέρα. 

Η ένσταση εξετάζεται οπό το Διοικητικό Συμβούλιο του 
Ιδρύματος και η σχετική απόφαση εκδίδεται το αργότερο 

πέντε (δ) εργάσιμες ημέρες πριν από την διενέργεια του 
διαγωνισμού. 

Οι ενιστάμενοι λαμβάνουν γνώση της σχετικής απόφα¬ 
σης με δική τους φροντίδα. 

β. Κατά της νομιμότητας της διενέργειας του διαγωνι¬ 
σμού ή της συμμετοχής προμηθευτή σ’ αυτόν, στην αρμό¬ 
δια για την διενέργεια του διαγωνισμού Υπηρεσία κατά τη 
διάρκεια του διαγωνισμού, μέχρι και την επόμενη εργά¬ 
σιμη ημέρα από την ημερομηνία διενέργειάς του. 

Η ένσταση αυτή δεν επιφέρει αναβολή ή διακοπή του 
διαγωνισμού αλλά εξετάζεται κατά την αξιολόγηση των 
αποτελεσμάτων του διαγωνισμού από το αρμόδιο όργανο. 
Το όργανο αυτό υποβάλλει την ένσταση με αιτιολογημένη 
γνωμοδότησή του στο αρμόδιο για την κατακύρωση όρ¬ 
γανο, το οποίο αποφαίνεται τελικά. 

Ενστάσεις που υποβάλλονται για οιουσδήποτε άλλους 
από τους προαναφερόμενους λόγους, δεν γίνονται δε¬ 
κτές. 

Άρθρο 13 
Προσφερόμενη τιμή 

Με την προσφορά η τιμή του προς προμήθεια υλικού δί¬ 
νεται ανά μονάδα όπως καθορίζεται στη διακήρυξη. Στην 
τιμή περιλαμβάνονται οι τυχόν υπέρ τρίτων κρατήσεις ως 
και κάθε άλλη επιβάρυνση, εκτός από τον Φ.Π.Α. για πα¬ 
ράδοση του υλικού στον τόπο και με τον τρόπο που προ- 
βλέπεται στη διακήρυξη. 

Η προσφερόμενη τιμή δίνεται σε δραχμές. 

Προσφορά που θέτει όρο αναπροσαρμογής, χωρίς αυτό 
να προβλέπεται από τη διακήρυξη απορρίπτεται ως απα¬ 
ράδεκτη. 

Άρθρο 14 

Αναπροσαρμογή τιμών 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής 
της τιμής. Στην περίπτωση αυτή πρέπει υποχρεωτικά να 
καθορίζεται στη διακήρυξη ο τύπος, ο τρόπος και οι προϋ¬ 
ποθέσεις της αναπροσαρμογής. Μεταξύ αυτών που θα 
λαμβάνονται υπόψη για την αναπροσαρμογή των τιμών εί¬ 
ναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από τη 
διακήρυξη να παραδοθούν μετά την παρέλευση των δώ¬ 
δεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του φορέα 
που διενεργεί την προμήθεια μπορεί να ορίζεται στη δια¬ 
κήρυξη όρος περί αναπροσαρμογής της τιμής ακόμη και 
αν το προβλεπόμενο χρονικό διάστημα παράδοσης των ει¬ 
δών είναι μικρότερο των δώδεκα (12) μηνών. 

3. Για την πληρωμή του επί πλέον ποσού που προκύπτει 


μετά την αναπροσαρμογή δεν απαιτείται σύναψη συμπλη¬ 
ρωματικής σύμβασης. 

4. Όταν από τη διακήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτε¬ 
ται. 

Άρθρο 15 

Αποσφράγιση των προσφορών και ανακοίνωση τιμών 

1. Το αρμόδιο όργανο παραλαβής και αποσφράγισης 
προσφορών προβαίνει στην έναρξη της διαδικασίας απο¬ 
σφράγισης των προσφορών την ημερομηνία και ώρα που 
ορίζεται από τη σχετική διακήρυξη ή πρόσκληση. Προ¬ 
σφορές που υποβάλλονται στο παραπάνω όργανο μετά 
την έναρξη της διαδικασίας αποσφράγισης δεν αποσφρα¬ 
γίζονται αλλά παραδίδονται στην Υπηρεσία για επιστροφή, 
ως εκπρόθεσμες. 

Η αποσφράγιση γίνεται με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται μόνο ο κυρίως 
φάκελλος, μονογράφονται δε και σφραγίζονται από το πα¬ 
ραπάνω όργανο όλα τα δικαιολογητικά και η τεχνική προ¬ 
σφορά κατά φύλλο. Ο φάκελλος της οικονομικής προσφο¬ 
ράς δεν αποσφραγίζεται, αλλά μονογράφεται και σφραγί¬ 
ζεται από το παραπάνω όργανο και παραδίδεται στην επι¬ 
τροπή προκειμένου να αποσφραγισθεί την ημερομηνία και 
ώρα που ορίζεται από τη διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη ουμφερότερη προσφορά, αποσφραγίζεται ο κυρίως 
φάκελλος καθώς και ο φάκελλος της τεχνικής προσφο¬ 
ράς, μονογράφονται δε και σφραγίζονται από το παρα¬ 
πάνω όργανο όλα τα δικαιολογητικά και τα στοιχεία της τε¬ 
χνικής προσφοράς κατά φύλλο. Για την οικονομική προ¬ 
σφορά ακολουθείται η Ιδια παραπάνω διαδικασία. 

2. Μετά την αποσφράγιση των προσφορών το παρα¬ 
πάνω όργανο προβαίνει σην καταχώρηση αυτών που υπο¬ 
βάλλουν προσφορές καθώς και των δικαιολογητικών που 
υπέβαλαν, σε πρακτικό το οποίο υπογράφει και σφραγί¬ 
ζει. 

Άρθρο 16 

Αξιολόγιση προσφορών 

1. Για την αξιολόγιση των προσφορών λαμβάνονται 
υπόψη κυρίως τα παρακάτω στοιχεία: 

α) Όταν για την τελική επιλογή ίου προμηθευτή κριτή¬ 
ριο είναι μόνο η χαμηλότερη τιμή. 

Η συμφωνία της προσφοράς προς τους όρους και τις τε¬ 
χνικές προδιαγραφές της διακήρυξης και της πρόσκλη- 
-σης. 

Ο ανταγωνισμός που αναπτύχθηκε. 

Η προσφερόμενη τιμή σε σχέση με τιμές που προσφέρ- 
θηκαν σε προηγούμενους διαγωνισμούς και την τρέχουσα 
στην αγορά τιμή για όμοιο ή παρεμφερές υλικό. 

Κάθε άλλο, κατά την κρίση του αρμοδίου για την αξιολό¬ 
γηση των αποτελεσμάτων του διαγωνισμού οργάνου, ου¬ 
σιώδες στοιχείο από το οποίο να εξασφαλίζεται η καλή 
εκτέλεση της προμήθειας του υλικού. 

Η κατακύρωση τελικά γίνεται στον προμηθευτή του 
οποίου η προσφορά είναι αποδεκτή με βάση τους καθορι¬ 
ζόμενους στις τεχνικές προδιαγραφές και τη διακήρυξη 
ουσιώδεις όρους που προσφέρει τη χαμηλότερη τιμή. Ισό¬ 
τιμες θεωρούνται οι προσφορές που περιέχουν την αυτή 

ακριβώς τιμή και είναι σύμφωνες με τους όρους και τις τε¬ 
χνικές προδιαγραφές της διακήρυξης και της πρόσκλη¬ 
σης. 

(5, Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. * 

Η τιμή. 

Ο χρόνος παράδοσης των υλικών. 

Η ποιότητα των υλικών με βάση τις τεχνικές προδιαγρα¬ 
φές της διακήρυξης. 

Η τεχνική αξία και η αποδοτικάτητα των υλικών με βάαη 
τις τεχνικές προδιαγραφές της διακήρυξης. 

Η απαιτούμενη ιδιαίτερη ικανότητα, πείρα, ειδικότητα 
και ο απαιτούμενος εξοπλισμός του προμηθευτή. 

Οι όροι πληρωμής. 

Το κόστος εγκατάστασης, λειτουργίας και συντήρησης, 
όπου απαιτούνται. 

Η παρεχόμενη εγγύηση καλής λειτουργίας ή διατήρη- 
σης. 

Η εξυπηρέτηση (3βΓνκ*} μετά την πώληση και η τεχνική 
βοήθεια εκ μέρους του προμηθευτή. 

Η τυχόν απαιτούμενη ομοιογένεια του υλικού προς άλλο 
που ήδη χρησιμοποιείται από τον ενδιαφερόμενο φο¬ 
ρέα. 

Τα λειτουργικά και αισθητικά χαρακτηριστικά του υλι¬ 
κού. 

Η μεταφορά τεχνολογίας και τεχνογνωσίας. 

Η σχέση κόστους - αποδοτικότητας ή και άλλα στοιχεία 
ανάλογα με τη φύση των υπό προμήθεια υλικών ή και των 
ιδιαιτέρων αναγκών του φορέα. 

Κάθε άλλο στοιχείο, κατά την κρίση του φορέα για τον 
οποίο προορίζονται τα υλικά. 

Η κατακύρωση τελικά γίνεται στον εντός όρων και τεχνι¬ 
κών προσιαγραφών της διακήρυξης και της πρόσκλησης 
προμηθευτή, του οποίου η προσφορά κρίθηκε με τα πα¬ 
ραπάνω στοιχεία, ως η πλέον συμφέρουσα. Ισοδύναμες 
θεωρούνται οι προσφορές που κατά την παραπάνω αξιο¬ 
λόγηση δίνουν το αυτό αποτέλεσμα. 

Για την επιλογή της συμφερότερης προσφοράς αξιολο¬ 
γούνται μόνο οι προσφορές που είναι αποδεκτές σύμ¬ 
φωνα με τους καθοριζόμενους στις τεχνικές προδιαγρα¬ 
φές και της διακήρυξης ουσιώδεις όρους και με βάση την 
παρακάτω διαδικασία: 

Τα προαναφερόμενα στοιχεία εκτός από την τιμή, τους 
όρους πληρωμής καθώς και το κόστος εγκατάστασης, λει¬ 
τουργίας και συντήρησης όπου απαιτείται κατατάσσονται 
στις ομάδες: 

(1) Στοιχεία τεχνικών προδιαγραφών και ποιότητας, 
όπου περιλαμβάνονται η ποιότητά τους με βάση τις τεχνι¬ 
κές προδιαγραφές της διακήρυξης, Π τεχνική αξία και η 
αποδοτικότητά τους με βάαη τις τεχνικές προδιαγραφές 
της διακήρυξης, η απαιτούμενη ιδιαίτερη ικανότητα, 
πείρα, ειδικότητα και ο απαιτούμενος εξοπλισμός του 
προμηθευτή, τα λειτουργικά και αισθητικά χαρακτηριστικά 
του υλικού και η τυχόν απαιτούμενη ομοιογένεια του υλι¬ 
κού προς άλλο που ήδη χρησιμοποιείται από τον ενδιαφε¬ 
ρόμενο για την προμήθεια φορέα. 

(2) Ο χρόνος παράδοσης, στοιχεία τεχνικής υποστήρι¬ 
ξης, εξυπηρέτησης (εετνΐσθ) και ανταλλακτικών όπου πε¬ 
ριλαμβάνονται η παρεχόμενη εγγύηση καλής λειτουργίας, 
η εξυπηρέτηση (ΒθΓνίοθ) μετά την πώληση και η τεχνική 
βοήθεια εκ μέρους του προμηθευτή. 

2. Προσφορά που είναι αόριστη και ανεπίδεκτη εκτίμη¬ 


σης ή είναι υπό αίρεση απορρίπτεται ως απαράδεκτη, 
μετά από προηγούμενη γνωμοδότηση του αρμοδίου για 
την αξιολόγηση των αποτελεσμάτων του διαγωνισμού ορ¬ 
γάνου. 

3. Προσφορές που παρουσιάζουν, κατά την κρίση του 
αρμοδίου για την αξιολόγηση των αποτελεσμάτων του δια¬ 
γωνισμού οργάνου, ουσιώδεις αποκλίσεις από τους όρους 
και τις τεχνικές προδιαγραφές της διακήρυξης και της 
πρόσκλησης απορρίπτονται ως απαράδεκτες. Αντίθετα 
δεν απορρίπτονται προσφορές εάν οι παρουσιαζόμενες 
αποκλίσεις κρίνονται ως επουσιώδεις. 

Άρθρο 17 

Κρίση αποτελεσμάτων διαγωνισμού 

Το αρμόδιο για την αξιολόγηση των αποτελεσμάτων του 
διαγωνισμού όργανο με γνωμοδότησή του, μπορεί να προ¬ 
τείνει: 

α. Κατακύρωση της προμήθειας για ολόκληρη την πο¬ 
σότητα ή μέρος αυτής. 

β. Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

γ. Ματαίωση των αποτελεσμάτων του διαγωνισμού και 
απευθείας ανάθεση προμήθειας του υλικού, για ολόκληρη 
την ποσότητα ή μέρος αυτής. 

Άρθρο 18 
Απευθείας Ανάθεση 

1. Προμήθεια με απευθείας ανάθεση μπορεί να γίνει 
εάν συντρέχει μία από τις περιπτώσεις που προβλέπονται 
στην παράγραφό 20 του άρθρου 3 του Ν. 1797/1988. 

2. Προκειμένου να ακολουθηθεί η διαδικασία της απευ¬ 
θείας ανάθεσης απαιτείται απόφαση του Διοικητικού Συμ¬ 
βουλίου του Ιδρύματος, με την οποία παρέχεται η σχετική 
έγκριση. Η απόφαση αυτή δεν απαιτείται όταν η απευ¬ 
θείας ανάθεση αφορά προμήθεια, η δαπάνη της οποίας 
δεν υπερβαίνει κατά είδος, σε ετήσια βάση, το ποσά που 
ορίζεται απάτην εκάστοτε απόφαση των Υπουργών Εμπο¬ 
ρίου και Οικονομικών, με την οποία αναπροσαρμόζονται 
τα χρηματικά ποσά για προμήθειες. 

Αρθρο 19 

Ανακοίνωση Κατακΰρωσης - Ανάθεσης 

1. Στον προμηθευτή στον οποίο έγινε κατακύρωση ή 
ανάθεση προμήθειας, αποστέλλεται σχετική ανακοίνωση, 
που περιλαμβάνει τουλάχιστον τα παρακάτω στοχεία: 

α. Το είδος 
β. Την ποσότητα 
γ. Την τιμή 

δ. Τον φορέα για τον οποίο προορίζεται το υλικό, 
ε. Την συμφωνία της κατακΰρωσης ή της ανάθεσης με 
τους όρους της διακήρυξης και της πρόσκλησης και τις τυ¬ 
χόν αποδεκτές τροποποιήσεις των όρων τούτων. 

στ. Τα στοιχεία της απόφασης τελικής έγκρισης, όπου 
τούτο απαιτείται. Ανακοίνωση που δεν περιλαμβάνει τα 
στοιχεία της απόφασης αυτής, είναι άκυρη, 
ζ. Την προθεσμία υπογραφής της σύμβασης. 

2. Με την ανακοίνωση ή σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. 0 προμηθευτής στον οποίο κατακυρώθηκς η προμή¬ 
θεια, υποχρεούται να προσέλθει μέσα σε δέκα (10) ημέ¬ 
ρες από την ημερομηνία κοινοποίησης της ανακοίνωσης, 
για την υπογραφή της σχετικής σύμβασης, προσκομίζο¬ 
ντας και την προβλεπόμενη εγγύηση καλής εκτέλεσης αυ¬ 
τής. Ο προμηθευτής μπορεί να προσέλθει για την υπο¬ 
γραφή της σύμβασης το αργότερο μέσα σε 15 ημέρες από 
την ημερομηνία κοινοποίησης της ανακοίνωσης. Στην πε¬ 
ρίπτωση όμως αυτή ο χρόνος παράδοσης των υλικών αρχί¬ 
ζει να υπολογίζεται μετά από 10 ημέρες από την ημερομη¬ 
νία κοινοποίησης της ανακοίνωσης. 

4. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράφει τη σύμβαση, κηρύσσεται έκ¬ 
πτωτος με απόφαση του Διοικητικού Συμβουλίου του 
Ιδρύματος. 

Άρθρο 20 
Συμβάσεις 

Μετά την ανακοίνωση κατακύρωσης ή ανάθεσης καταρ¬ 
τίζεται από την Υπηρεσία η σχετική σύμβαση που υπογρά¬ 
φεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α. Τον τόπο χρόνο υπογραφής σύμβασης, 
β. Τα συμβαλλόμενα μέρη, 
γ. Τα προς προμήθεια υλικά και την ποσότητα, 
δ. Την τιμή. 

ε. Τον τόπο, τρόπο και χρόνο παράδοσης των υλικών. 

στ. Τις τεχνικές προδιαγραφές των υλικών. 

ζ. Τις προβλεπόμενες εγγυήσεις. 

η. Τις προβλεπόμενες ρήτρες. 

θ. Τον τρόπο επίλυσης των τυχόν διαφορών. 

ι. Τον τρόπο πληρωμής. 

ια. Τον τρόπο αναπροσαρμογής του συμβατικού τιμήμα¬ 
τος, εφ' όσον προβλέπεται αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται, όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός 
σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, ύστερα από γνωμοδότηση 
του αρμοδίου οργάνου. 

5. Η σύμβαση θεωρείται ότι εκτελέσθηκε όταν: 

α. Παραθόθηκε όκόκληρη η ποσότητα, ή εάν αυτή που 
παραδόθηκε σε περίπτωση διαιρετού υλικού, υπολείπεται 
της συμβατικής κατά μέρος που κρίνεται από το αρμόδιο 
όργανο ως ασήμαντο. 

β. Παραλήφθηκε οριστικό (ποσοτικά και ποιοτικά) η πο¬ 
σότητα που παραδόθηκε. 

γ. Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ. Εκπληρώθηκαν και οι τυχόν λοιπές υποχρεώσεις και 
από τα δύο συμβαλλόμενα μέρη και αποδεσμεϋτηκαν οι 
σχετικές εγγυήσεις κατά τα προβλεπάμενα από τη σύμ¬ 
βαση. 

Άρθρο 21 
Εγγυήσεις 

1. Εγγύηση συμμετοχής στον διαγωνισμό. 


α. Η εγγύηση αυτή εκδίδεται υπέρ του συμμετέχοντας 
για ποσό που αντιστοιχεί σε ποσοστό 5% επί της συνολι¬ 
κής προυπολσγισθείσης δαπάνης εκτός εάν ορίζεται δια¬ 
φορετικό ποοοστό στην διακήρυξη ή την πρόσκληση. 

β. Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφ' όσον η εγγύηση υπολείπεται μέχρι ποσοστό 5%. 

γ. Εγγύηση δεν απαιτείται στον πρόχειρο διαγωνισμό. 

δ. Εγγύηση μπορεί να ζητηθεί και στην περίπτωση αντι¬ 
μετώπισης προμήθειας με διαδικασία της απευθείας ανά¬ 
θεσης. 

ε. Η εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγγύη¬ 
σης καλής εκτέλεσης και μέσα σε πέντε (5) ημέρες από 
την υπογραφή της σύμβασης. Οι εγγυήσεις των λοιπών 
προμηθευτών που έλαβαν μέρος στον διαγωνισμό επι- 
στρέφονται μέσα σε πέντε (5) ημέρες από την ημερομηνία 
ανακοίνωσης κατακύρωσης ή ανάθεσης. 

στ. Οι εγγυήσεις ανεξάρτητα από το όργανο που εκδίδει 
και τον τύπο που περιβάλλονται, πρέπει απαραίτητα να 
περιλαμβάνουν και τα ακόλουθα: 

(1) Την ημερομηνία έκδοσης. 

(2) Τον εκδότη. 

(3) Την υπηρεσία προς την οποία απευθύνεται. 

(4) Τον αριθμό της εγγύησης. 

(5) Το ποσόν που καλύπτει η εγγύηση 

(6) Την πλήρη επωνυμία και τη διεύθυνση του προμη¬ 
θευτή. 

(7) Την σχετική διακήρυξη, την ημερομηνία διαγωνισμού 
και τα προς προμήθεια υλικά. 

(8) Ότι η εγγύηση παρέχεται ανέκκλητα και ανεπιφύλα¬ 
κτα, ο δε εκδότης παραιτείται του δικαιώματος της διαιρέ- 
οεως και διζήσεως. 

(9) Ότι το ποσόν της εγγύησης τηρείται στην διάθεση 
της υπηρεσίας που διενεργεί τον διαγωνισμό και ότι θα κα¬ 
ταβληθεί ολικά ή μερικά χωρίς καμμία από μέρος του εκ¬ 
δότη αντίρρηση ή ένσταση και χωρίς να ερευνηθεί το βά¬ 
σιμο ή μη της απαίτησης, μέσα σε τρείς (3) ημέρες από 
απλής έγγραφης ειδοποίησης. 

(10) Ότι σε περίπτωση κατάπτωσης της εγγύησης, το 
ποσόν της κατάπτωσης υπόκειται σε πάγιο τέλος χαρτο¬ 
σήμου. 

(11) Την ημερομηνία λήξης της ισχύος της εγγύησης.. 
(Η εγγύηση πρέπει να έχει ιαχύ τουλάχιστον επί ένα μήνα 
μετά τη λήξη του χρόνου της προσφοράς που ζητά η δια¬ 
κήρυξη). 

(12) Ότι ο εκδότης της εγγύησης υποχρεούται να προ- 
βεί στην παράταση της ισχύος της εγγύησης ύστερα από 
απλό έγγραφο της υπηρεσίας που διενεργεί τον διαγωνι¬ 
σμό. 

Το σχετικό αίτημα πρέπει να γίνει πριν από την ημερομη¬ 
νία λήξης της εγγύησης. 

η. Προσφορές χωρίς εγγύηση ή χωρίς την προσήκουσα, 
κατά τα ανωτέρω, εγγύηση, απορρίπτονται ως απαράδε¬ 
κτες και δεν λαμβάνονται υπόψη. 

2. Εγγύηση καλής εκτέλεσης της σύμβασης. 

α, Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής αξίας, χωρίς τον 
Φ.Π.Α. εκτός αν ορίζεται διαφορετικά στην διακήρυξη ή 
την πρόσκληση. 

β- Εγγύηση δεν απαιτείται στον πρόχειρο διαγωνισμό, 
δ. Η εγγύηση κατατίθεται προ ή κατά την υπογραφή της 
σύμβασης. 

δ. Οι εγγυήσεις ανεξάρτητα από το όργανο που τις εκδί¬ 
δει και τον τύπο που περιβάλλονται, πρέπει απαραίτητα να 
περιλαμβάνουν όσα αναφέρονται προηγουμένως (άρθρο 
21, παρ. 1, εδαφ. στ.). 

ε, Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλο- 
μένους. Σε περίπτωση που το υλικό είναι διαιρετό και η 
παράδοση γίνεται, σύμφωνα με την σύμβαση, τμηματικά, 
η εγγύηση αποδεσμεύεται σταδιακά, ύστερα από γνωμο¬ 
δότηση του αρμοδίου οργάνου, κατά ποσόν που αναλογεί 
στην αξία του μέρους της ποσότητας που παραλήφθηκε 
οριστικά. Εάν στο πρωτόκολλο παραλαβής αναφέρονται 
παρατηρήσεις ή υπάρχει εκπρόθεσμη παράδοση, η παρα¬ 
πάνω σταδιακή αποδέσμευση γίνεται μετά την αντιμετώ¬ 
πιση, κατά τα προβλεπόμενα, των παρατηρήσεων και 
του εκπροθέσμου. 

3. Εγγύηση προκαταβολής. 

α. Με την υπογραφή της σύμβασης και εφ’ όσον προ- 
βλέπεται απ' αυτήν χορηγείται στον προμηθευτή προκα¬ 
ταβολή σε ποσοστό μέχρι 50% της συμβατικής αξίας, χω¬ 
ρίς τον Φ.Π.Α. Η προκαταβολή χορηγείται με κατάθεση 
ισόποσης εγγύησης που θα περιλαμβάνει και όρο ότι κα¬ 
λύπτει και την καταβολή τόκων επί του ποσού της προκα¬ 
ταβολής, σε περίπτωση εκπρόθεσμης παράδοσης ή μη 
παράδοσης του υλικού. 

β. Οι εγγυήσεις ανεξάρτητα από το όργανο που τις εκδί¬ 
δει και τον τύπο περιβάλλονται πρέπει απαραίτητα να πε¬ 
ριλαμβάνουν όσα αναφέρονται προηγουμένως (άρθρο 21. 
παρ. 1, εδαφ. στ.). 

γ. Η εγγύηση επιστρέφεται μετά την οριστική ποσοτική 
και ποιοτική παραλαβή του υλικού και ύστερα από την εκ¬ 
καθάριση των τυχόν απαιτήσεων από τους δύο συμβαλλο- 
μένους. Σε περίπτωση που το υλικό είναι διαιρετό και η 
παράδοση γίνεται σύμφωνα με τη σύμβαση, τμηματικά, η 
εγγύηση αποδεσμεύεται σταδιακά κατά ποσόν που ανα¬ 
λογεί στην αξία του μέρους της ποσότητας που παραλή¬ 
φθηκε οριστικά. Εάν στο πρωτόκολλο παραλαβής αναφέ- 
ρονται παρατηρήσεις ή υπάρχει εκπρόθεσμη παράδοση η 
παραπάνω σταδιακή αποδέσμευση γίνεται μετά την αντι¬ 
μετώπιση, κατά τα προβλεπόμενα, των παρατηρήσεων και 
του εκπροθέσμου. 

4. Οι εγγυήσεις υποχρεωτικά συντάσσονται στην Ελλη¬ 
νική γλώσσα και εκδίδοντα: από πιστωτικά ιδρύματα ή 
άλλα Νομικά πρόσωπα που έχουν κατά νόμον το δικαίωμα 
αυτό και λειτουργούν νομικά στην Ελλάδα. 

Αρθρο 22 
Παραλαβή Υλικών 

1. Η παραλαβή των υλικών γίνεται από επιτροπές ή άλλο 
αρμόδιο όργανο. 

2. Κατά τη διαδικασία παραλαβής των υλικών καλείται 
να παραστεί εφ' όσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφ' όσον δεν ορίζεται διαφορετικά στη σύμβαση, 
ενερνεϊται: 

α. Με μακροσκοπική εξέταση, 
β. Με χημική ή μηχανική εξέταση. 


γ. Με πρακτική διαδικασία. 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικά ή και με 
οποιοδήποτε άλλο ενδεικνυόμενο τρόπο, κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάασεται από την επιτροπή πα¬ 
ραλαβής οριστικό πρωτόκολλο (παραλαβής ή απόρριψης) 
μετά την διενέργεια του μακροσκοπικού ελέγχου. Όταν η 
σύμβαση προβλέπει εκτός απδ την μακροσκοπική εξέ¬ 
ταση και άλλους ελέγχους (όπως χημική εξέταση, μηχα¬ 
νική εξέταση, πρακτική δοκιμασία) συντάσσεται από την 
επιτροπή παραλαβής, εκτός από το πρωτόκολλο μακρο¬ 
σκοπικού ελέγχου και δειγματοληψίας και οριστικό πρω¬ 
τόκολλο (παραλαβής ή απόρριψης) μετά τα αποτελέσματα 
των ελέγχων τούτων. Εόν λόγω της φύσης του είδους, 
όλοι οι προβλεπόμενοι από την σύμβαση έλεγχοι γίνονται 
από την επιτροπή παραλαβής και δεν μεσολαβούν εργα¬ 
στηριακοί και λοιποί έλεγχοι για την σύνταξη του οριστικού 
πρωτοκόλλου, τούτο συντάσσεται από την επιτροπή χωρίς 
να προηγηθεί σύνταξη πρωτοκόλλου μακροσκοπικού 
ελέγχου και δειγματοληψίας. 

4. Σε περίπτωση που η Επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκκλί¬ 
σεις που παρουσιάζει τούτο από τους όρους της σύμβα¬ 
σης και τους λόγους της απόρριψης και γνωματεύει αν το 
υλικά μπορεί να χρησιμοποιηθεί. Εφ' όσον κριθεί από το 
αρμόδιο όργανο ότι οι παρεκκλίσεις του υλικού δεν επηρε¬ 
άζουν την καταλληλότητά του και μπορεί να χρησιμοποιη¬ 
θεί, με απόφαση του Διοικητικού Συμβουλίου του Ιδρύμα¬ 
τος μπορεί να εγκριθεί η παραλαβή του υλικού που απορ- 
ρίφθηκε. 

"Αρθρο 23 

Κήρυξη Προμηθευτή Εκπτώτου 

1. Ο προμηθευτής που δεν προέρχεται μέσα στην προ¬ 
θεσμία που του ορίστηκε, να υπογράψει την σχετική σύμ¬ 
βαση, κηρύσσεται υποχρεωτικά έκπτωτος, από την κατα- 
κύρωση ή ανάθεση που του έγινε στο όνομά του και από 
κάθε δικαίωμα που απορέει από αυτήν, με απόφαση του 
Διοικητικού Συμβουλίου του Ιδρύματος, ύστερα από γνω¬ 
μοδότηση του αρμοδίου οργάνου. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από την σύμβαση και από κάθε δι¬ 
καίωμά του που απορέει απ’ αυτήν , εφ’ όσον δεν φόρ¬ 
τωσε, παρέδωσε ή αντικατέστησε τα συμβατικά υλικό, 
μέσα στον συμβατικό χρόνο. 

3. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται, με από¬ 
φαση του Διοικητικού Συμβουλίου του Ιδρύματος ύστερα 
από γνωμοδότηση του αρμοδίου οργάνου, αθροιστικά ή 
διαζευτικά, οι παρακάτω κυρώσεις: 

α. Κατάπτωση ολική ή μερική της εγγύηση' συμμετοχής 
ή καλής εκτέλεσης της σύμβασης, κατά περίπτωση. 

β. Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στον διαγωνισμό ή είχαν κληθεί για απ’ 
ευθείας ανάθεση, είτε με διενέργεια διαγωνισμού, είτε με 
απ’ ευθείας αγορά, αν συντρέχουν οι προϋποθέσεις του 
άρθρου 18 του παρόντος. Κάθε άμεση ή έμμεση προκα- 
λούμενη ζημία του δημοσίου ή το τυχόν διαφέρον που θα 
προκΟψει, καταλογίζεται σε βάρος του έκπτωτου προμη- 

θευτή. Ο καταλογισμός αυτός γίνεται ακόμα και στην πε¬ 
ρίπτωση που δεν πραγματοποιείται νέα προμήθεια του 
υλικού, κατά τα παραπύνω οριζόμενα. Στην περίπτωση 
αυτή, ο υπολογισμός του καταλογιζόμενου ποσού γίνεται 
με βάση κάθε στοιχείο, κατά την κρίση του αρμόδιου και 
με βάση τις αρχές της καλής πίστης και των συναλλακτι¬ 
κών ηθών. 

Αρθρο 24 

Τρόπος πληρωμής - απαιτούμενα δικαιολογητικά 
για πληρωμή προμηθευτή 

1. Η πληρωμή της αξίας των υλικών στον προμηθευτή 
γίνεται με την εξόφληση του 100% της συμβατικής αξίας 
μετά την οριστική παραλαβή των υλικών. 

2. Τα δικαιολογιτικά που απαιτούνται είναι τα εξής: 

α. Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεωρη¬ 
μένο αποδεικτικό προσκόμισης του υλικού στην απο¬ 
θήκη. 

β. Αποδεικτικό εισαγωγής του υλικού στην αποθήκη του 
Ιδρύματος. 

γ. Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

Αρθρο 25 
Ανωτέρα βία 

1. Σε περίπτωση ανωτέρας βίας η απόδειξη αυτής βαρύ¬ 
νει εξ’ ολοκλήρου τοιν προμηθευτή. 


2. Ο προμηθευτής που επικαλείται ανωτέρα βία υπσ- 
χρεούται μέσα σε είκοσι (20) ημέρες από τότε που συνέ- 
βησσν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα στοιχεία. 

3. Σε περίπτωση που ο προμηθευτής μέσα στην ανω¬ 
τέρω προθεσμία δεν αναφέρει τα περιστατικά και δεν 
προσκομίσει τα απαιτούμενα αποδεικτικά στοιχεία, στε¬ 
ρείται του δικαιώματος να επικαλεσθεΐ την ύπαρξη ανωτέ- 
ρας βίας. 

Αρθρο 26 
Επίλυση διαφορών 

1. Ο Προμηθευτής, ως προς τη διακήρυξη και σύμβαση 
υπάγεται στην αρμοδιότητα των δικαστηρίων της έδρας 
της Αρχής που διενεργεί την προμήθεια. 

2. Στη διακήρυξη η σύμβαση, μπορεί να ορίζεται για την 
επίλυση διαφορών, αντί της προσφυγής στα δικαστήρια η 
προσφυγή των αυμβαλλομένων σε διαιτησία, που ορίζεται 
από την ισχύουσα κάθε φορά σχετική νομοθεσία. Οι απο¬ 
φάσεις της διαιτησίας είναι υποχρεωτικές για τους συμ- 
βαλλομένους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1995 

Ο ΥΦΥΠΟΥΡΓΟΙ 

ΕΜΜ. ΣΚΟΥΛΑΚΗΣ 

